Svrček, Miloš, poslanec NR SR (2022-12-07):
Ďakujem pekne za slovo, pán podpredseda. Vážení kolegovia, v rámci tohto návrhu chceme doplniť príspevok na pomoc podnikom v súvislosti, ako som spomínal v úvodnom slove, so zmiernením negatívnych dôsledkov po pandémii COVID-19 a hlavne ekonomických následkov v oblasti a v sektore cestovného ruchu. V rámci tohto návrhu vkladáme aj ustanovenie, ktorého podstatou je vytvorenie takého ako keby legislatívneho rámca, ktorý umožní ministerstvu dopravy a výstavby tvoriť schémy štátnej pomoci a schémy pomoci de minimis a ad hoc pre podporu podnikov v sektore cestovného ruchu v súvislosti so zmiernením pandémie, ktorú máme za sebou v sektore cestovného ruchu. Ja by som chcel len v krátkosti takou ľudskou rečou povedať, že prečo prichádzame s týmto návrhom. Ide o návrh, ktorý vychádza z aplikačnej praxe a hlavne po komunikácii s jednotlivými samosprávami a možno aj oblastnými organizáciami cestovného ruchu. V prípade totiž to, ak by nedošlo k schváleniu tejto novely, tak by došlo k vážnej hrozbe, nakoľko novela musí nadobudnúť účinnosť najneskôr do konca tohto roka 2022. V prípade nestihnutia tohto termínu účinnosti, teda dátumu účinnosti z vyššie uvedených dôvodov, by nastala situácia, keď 31. decembra 2022 uplynie lehota ustanovená v prechodnom ustanovení v § 31d, do ktorej majú oblastné organizácie cestovného ruchu preukázať minimálny počet prenocovaní 100-tisíc, čo je v podstate z aplikačnej praxe nesplniteľné pre žiadnu oblastnú organizáciu cestovného ruchu, a preto sa spravila aj táto novela po spolupráci s ministerstvom dopravy a výstavby, a preto aj máme túto novelu v tomto čítaní. V prípade, ak tento následok nepreukázania by bol ustanovený aj v platnom ustanovení zákona o podpore cestovného ruchu, tak podľa tohto by oblastné organizácie cestovného ruchu zanikli. Tomu sa, samozrejme, chceme vyhnúť a práve preto sme aj s kolegami prišli s touto právnou úpravou. Toľko v skratke a laickou rečou vysvetlené. Predkladám v rámci rozpravy však ešte pozmeňujúci a doplňujúci návrh, ktorý je krátky, ale o to dôležitejší, a preto ho prečítam. Pozmeňujúci a doplňujúci návrh vychádza hlavne čo sa týka odôvodnenia z toho dôvodu, že v nadväznosti na vypustenie prechodného ustanovenia § 31d sú potrebné úpravy aj v bodoch 1 a 2 s cieľom, aby oblastné organizácie neboli povinné každoročne splniť podmienku podľa toho § 14 ods. 1, ale iba pri založení oblastnej organizácie. Čiže to je ten počet, čo som spomínal v rámci rozpravy teraz. Takže jedná sa o pozmeňujúci a doplňujúci návrh poslanca Národnej rady Miloša Svrčeka k návrhu poslancov Národnej rady Slovenskej republiky Svrčeka, Kollára, Pčolinského, Gogu na vydanie zákona, ktorým sa mení a dopĺňa zákon č. 91/2010 Z. z. o podpore cestovného ruchu, zákon č. 91 o podpore cestovného ruchu v znení zákona č. 556/2010 Z. z., zákona č. 386/2011 Z. z., zákona č. 352/2013 Z. z., zákona 415/2013 Z. z., zákona č. 125/2016 Z. z., zákona č. 347/2018 Z. z., zákona č. 221/2019 Z. z., zákona č. 399/2019 Z. z., zákona č. 90/2020 Z. z., zákona č. 342/2020 Z. z., zákona č. 501/2021 Z. z. a zákona č. 92/2002 sa mení a dopĺňa takto: 1. Čl. I sa vkladá prvý bod a druhý bod, ktoré znejú: „1. V § 15 sa vypúšťa písm. s). 2. V § 24 ods. 1 sa vypúšťa druhá veta.“ Doterajšie body 2 až 4 sa primerane prečíslujú. 2. V čl. I štvrtý bod znie: „4. § 31d sa vypúšťa.“ Toľko k pozmeňujúcemu návrhu, ale opakujem, ja by som chcel aj ctené plénum poprosiť alebo aj pánov poslancov, ktorí to sledujú na televíznych obrazovkách, vyslovene, aby sme nespôsobili zánik oblastných organizácií cestovného ruchu, poprosím aj podporu so stranou koalície aj opozície. Ďakujem pekne.